ડેવિડ હેડલીએ સ્વીકાર કર્યો છે કે, તેણે ભારતમાં ઘુસવા માટે નકલી પાસપોર્ટ બનાવ્યા બાદ તેણે આઠ વખત ભારતની મુલાકાત લીધી હતી. એ દરમિયાન તે સાત વખત મુંબઇ આવ્યો હતો. તેણે છેલ્લે ર૦૦૯માં મુંબઇની મુલાકાત લીધી હતી. એનો અર્થ એ છે કે, ર૬/૧૧ હુમલા બાદ પણ ત્રાસવાદી ડેવિડ હેડલી ભારત આવ્યો હતો. હેડલીએ અદાલત સમક્ષ સ્વીકાર કર્યો છે કે, હું તોઇબાનો કટ્ટર સમર્થક છું. હેડલીએ કહ્યું છે કે, તેણે તોઇબાના જ ત્રાસવાદી સાજીદ મીરની મદદથી નકલી પાસપોર્ટ બનાવ્યો હતો.